Пры групавой форме дзейнасці дзялю клас на групы для вырашэння канкрэтных вучэбных задач. Пры фарміраванні вучэбнай групы важна ўлічваць не толькі вучэбныя магчымасці вучня, але і рысы яго характару. Гэта неабходна для стварэння камфортнай абстаноўкі падчас вучэбнай дзейнасці. Групавая форма работы дапамагае вучням лепш пазнаваць адно аднаго. Часам узнікаюць непаразуменні паміж імі, з’яўляюцца жадаючыя перайсці з адной групы ў іншую. Аптымальны склад груп фарміруецца паступова. У большасці груп ён застаецца стабільным на працягу навучальнага года. Дзеці прывыкаюць адно да аднаго, адчуваюць падтрымку ў сумеснай рабоце. Гэта прыносіць ім задавальненне.